E 1968 e kuitae Marilyn Le Moine he Bro-Saoz ha dimeziñ gant unan eus Gouareg. E 93 en em stalient eno. E 2003 e kroue ar gevredigezh AIKB, ur gevredigezh staliet e ti Marilyn, e kreiz-kêr Gouareg e-lec’h ma labour Maggy Fee, an implijadez nemeti, evit sikour an izili, 580 familh eus An Oriant da Vontroulez, deuet deus tramor, « Anavezout a ran kentoc’h ar re nevez deuet ha n’eo ket ar re a ya kuit. » Abaoe bloaz ma vez kaoz eus Brexit e vez aon gant an dud evit o surentez, evit an dazont. M’o deus ur gartenn-annez berrbad e c’hellont chom ur bloaz nemetken a-raok adgoulenn. M’o deus unan hirbad e vint dinec’h evit 10 vloaz. Evit Magge, e Breizh abaoe 15 vloaz, eo bet ar Brexit ur sapre taol. « Betek-henn en em gaven Europeanez. Bremañ eo breskoc’h an traoù. Ken buan all ne vin ket mui europaeanez ken ‘benn nebeut met plac’h Bro-Saoz nemetken, un estrañjourez. » emezi. Diaes da c’houzañv evit ur vaouez a zo karget da sikour he c’henvroidi d’ober o zoull er vro, gant ur c’hermes bloaz – d’an 20/8 e Gouareg – , kwiz-où ( un dudi a blij kalz d’ar Saozon ) divyezhek, gouelioù evel ar Fest-Jazz e Kastenn-Nevez ar Faou